title: Decizia nr. 12/2005 a Curții de Conturi a Comunităților Europene din 10 martie 2005 privind accesul public la documentele Curții de Conturi

text:
               20.3.2009

               RO

               Jurnalul Oficial al Uniunii Europene

               C 67/1

         Decizia nr. 12/2005 (1) a Curții de Conturi a Comunităților Europene din 10 martie 2005 privind accesul public la documentele Curții de Conturi
   (2009/C 67/01)
   CURTEA DE CONTURI A COMUNITĂȚILOR EUROPENE,
   având în vedere regulamentul său de procedură (2), în special articolul 30,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (3), în special articolul 143 alineatul (2) și articolul 144 alineatul (1),
   întrucât Tratatul privind Uniunea Europeană consacră conceptul de transparență la articolul 1 al doilea paragraf, afirmând că tratatul marchează o nouă etapă în procesul de creare a unei uniuni tot mai strânse între popoarele Europei, în care deciziile se iau într-un mod cât mai transparent posibil și cât mai aproape posibil de cetățean;
   întrucât în declarația comună (4) referitoare la Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei (5), Parlamentul European, Consiliul și Comisia solicită celorlalte instituții să adopte norme interne privind accesul public la documente care să țină seama de principiile și limitele stabilite în regulamentul menționat;
   întrucât dispozițiile prevăzute de Decizia nr. 18/97 a Curții de Conturi de stabilire a normelor interne privind prelucrarea cererilor de acces la documentele deținute de Curte (6) sunt anterioare Regulamentului (CE) nr. 1049/2001 și ar trebui revizuite ținând seama de regulamentul menționat și de jurisprudența Curții Europene de Justiție și a Tribunalului de Primă Instanță;
   întrucât transparența consolidează legitimitatea, eficacitatea și responsabilitatea administrației, întărind astfel principiile democrației. În acest scop ar trebui promovate bunele practici administrative privind accesul la documente;
   întrucât, cu toate acestea, anumite interese publice și private ar trebui protejate prin excepții de la principiul accesului public la documente. În special, trebuie respectate în mod corespunzător standardele internaționale de audit privind natura confidențială a informațiilor referitoare la audit,
   DECIDE:
   Articolul 1
   Obiect
   Prezenta decizie are ca obiect definirea condițiilor, a limitelor și a procedurilor prin care Curtea de Conturi (denumită în continuare „Curtea”) permite accesul public la documentele pe care le deține.
   Articolul 2
   Beneficiari și domeniu de aplicare
   (1)   În cadrul și în limitele dispozițiilor prevăzute de prezenta decizie și a standardelor internaționale care reglementează confidențialitatea informațiilor referitoare la audit, orice cetățean al Uniunii și orice altă persoană fizică sau juridică, având domiciliul sau sediul într-un stat membru, are drept de acces la documentele Curții de Conturi, sub rezerva principiilor, condițiilor și limitelor stabilite de prezenta decizie.
   (2)   Curtea de Conturi poate, sub rezerva acelorași principii, condiții și limite, să acorde acces la documente oricărei persoane fizice sau juridice care nu are domiciliul sau sediul în unul dintre statele membre.
   (3)   Prezenta decizie se aplică tuturor documentelor deținute de Curtea de Conturi, adică documentelor întocmite sau primite de către aceasta și care se află în posesia sa.
   (4)   Prezenta decizie nu aduce atingere drepturilor privind accesul public la documentele deținute de Curtea de Conturi care ar putea rezulta din instrumentele dreptului internațional sau din acte comunitare care le pun în aplicare.
   Articolul 3
   Definiții
   În sensul prezentei decizii:

               (a)

               „document” semnifică orice conținut, indiferent de suportul său (redactat pe hârtie sau în format electronic sau sub formă de înregistrare audio, video sau audio-video);

               (b)

               „terț” semnifică orice persoană fizică sau juridică sau orice entitate din exteriorul Curții de Conturi, inclusiv statele membre, alte instituții și organisme comunitare și necomunitare și țări terțe.

         Articolul 4
   Excepții
   (1)   Curtea de Conturi refuză accesul la un document atunci când divulgarea ar submina protejarea:

               (a)

               interesului public, inclusiv:

                           —

                           siguranță publică;

                           —

                           apărare și aspecte militare;

                           —

                           relații internaționale;

                           —

                           politica financiară, monetară sau economică a Comunității sau a unui stat membru;

               (b)

               vieții private și a integrității persoanei umane, în special în conformitate cu legislația comunitară privind protecția datelor cu caracter personal.

         (2)   În conformitate cu normele care reglementează confidențialitatea prevăzută la articolul 143 alineatul (2) și la articolul 144 alineatul (1) din Regulamentul (CE, Euratom) nr. 1605/2002 al Consiliului privind regulamentul financiar aplicabil bugetului general al Comunităților Europene, precum și de dispozițiile corespunzătoare din alte instrumente de drept comunitar, Curtea de Conturi refuză accesul la observațiile formulate în cadrul auditului. Poate refuza și accesul la documente utilizate pentru elaborarea acestor observații.
   (3)   Curtea de Conturi refuză accesul la un document atunci când divulgarea sa ar submina protejarea:

               —

               intereselor comerciale ale unei persoane fizice sau juridice, inclusiv a celor privind proprietatea intelectuală;

               —

               procedurilor judiciare și a consultanței juridice;

               —

               inspecțiilor, investigațiilor și auditului.

         (4)   Este refuzat accesul la un document întocmit de Curtea de Conturi pentru uz intern sau primit de aceasta și care privește o chestiune asupra căreia decizia nu a fost încă luată, atunci când divulgarea documentului menționat ar compromite procesul decizional al Curții de Conturi.
   Este refuzat accesul la un document ce conține avize pentru uz intern și emis în cadrul deliberărilor și consultărilor preliminare ale Curții de Conturi chiar după luarea deciziei respective, în cazul în care divulgarea documentului ar compromite procesul decizional al Curții de Conturi.
   (5)   În cazul în care cererea privește un document deținut de către Curtea de Conturi fără ca aceasta să fie autorul documentului, Curtea de Conturi confirmă primirea cererii și pune la dispoziție numele persoanei, instituției sau organismului căruia trebuie să îi fie adresată cererea.
   (6)   În cazul în care excepțiile din prezentul articol privesc numai părți din documentul solicitat, celelalte părți ale documentului sunt divulgate.
   (7)   Excepțiile prevăzute în prezentul articol se aplică fără a aduce atingere dispozițiilor privind accesul public la arhivele istorice ale Comunităților stabilite în Regulamentul (CEE, Euratom) nr. 354/83 al Consiliului (7).
   (8)   Fără a aduce atingere excepțiilor stabilite în prezentul articol, Curtea de Conturi poate decide acordarea accesului la un document, în întregime sau în parte, atunci când un interes public superior justifică divulgarea documentului în cauză.
   Articolul 5
   Cereri de acces
   Cererile de acces la documente trebuie formulate în scris (8), fie pe suport hârtie, fie în format electronic, în una dintre limbile enumerate la articolul 314 din Tratatul CE (9) și într-un mod suficient de precis pentru a permite Curții de Conturi să identifice documentul. Solicitantul nu este obligat să își motiveze cererea.
   Articolul 6
   Prelucrarea cererilor inițiale
   (1)   Cererile de acces la documente sunt prelucrate de directorul departamentului „Asistență pentru audit și comunicare”. Acesta trimite o confirmare de primire solicitantului, examinează cererea și hotărăște cursul pe care îl va da acesteia.
   (2)   În funcție de obiectul cererii, directorul departamentului „Asistență pentru audit și comunicare” informează și, acolo unde este cazul, consultă membrul responsabil, secretarul general, Serviciul juridic sau responsabilul pentru protecția datelor înainte de a hotărî dacă documentul solicitat poate fi făcut public.
   (3)   Cererile de acces la documente sunt prelucrate cu promptitudine. În termen de 15 zile lucrătoare de la înregistrarea cererii, Curtea fie permite accesul la documentul solicitat în conformitate cu procedurile prevăzute la articolul 9, fie comunică solicitantului, într-un răspuns scris, motivele pentru refuzul total sau parțial și îl informează pe acesta cu privire la dreptul său de a adresa, în conformitate cu articolul 7, o cerere prin care să solicite Curții să își revizuiască poziția.
   (4)   În cazul unei cereri privind un document foarte lung sau un număr foarte mare de documente, Curtea poate discuta informal cu solicitantul în scopul ajungerii la o soluție adecvată. În astfel de cazuri, termenul prevăzut la alineatul (3) poate fi prelungit cu 15 zile lucrătoare, cu condiția ca solicitantul să fie notificat în prealabil și ca motivele să fie precizate.
   Articolul 7
   Cererea de reexaminare
   (1)   În cazul unui refuz parțial sau total, solicitantul poate, în termen de 15 zile lucrătoare de la primirea răspunsului Curții, să solicite acesteia să își reconsidere poziția.
   (2)   În cazul în care Curtea de Conturi nu răspunde în termenul prevăzut, solicitantul are dreptul să solicite reexaminarea cererii.
   Articolul 8
   Prelucrarea cererilor de reexaminare
   (1)   Cererile de reexaminare sunt prezentate președintelui Curții de Conturi. În funcție de obiectul cererii, președintele Curții de Conturi consultă membrul responsabil sau secretarul general și, după caz, poate consulta fie Serviciul juridic, fie responsabilul pentru protecția datelor înainte de a hotărî dacă documentul solicitat ar trebui să fie eliberat.
   (2)   Cererea de reexaminare se prelucrează în mod prompt. În termen de 15 zile lucrătoare de la înregistrarea unei asemenea cereri, Curtea de Conturi fie acordă accesul la documentul solicitat și asigură accesul la acesta în conformitate cu articolul 9, fie precizează în scris motivul refuzului total sau parțial. În cazul unui refuz total sau parțial, Curtea de Conturi informează solicitantul cu privire la căile de atac pe care le are la dispoziție, anume posibilitatea de a iniția o acțiune în instanță împotriva Curții de Conturi și/sau de a adresa o plângere Ombudsmanului, în condițiile stabilite în articolul 230, respectiv articolul 195 din Tratatul CE.
   (3)   În cazuri excepționale, de exemplu în cazul unei cereri privind un document foarte lung sau un număr foarte mare de documente, termenul prevăzut la alineatul (2) poate fi prelungit cu 15 zile lucrătoare, cu condiția ca solicitantul să fie notificat în prealabil și ca motivele să fie precizate.
   (4)   În cazul în care Curtea de Conturi nu răspunde în termenul prevăzut, lipsa unui răspuns este considerată un răspuns negativ și dă dreptul solicitantului să utilizeze căile de atac prevăzute la alineatul (2).
   Articolul 9
   Accesul pe baza unei cereri
   (1)   Solicitantul poate consulta documentele la care Curtea i-a acordat acces fie la sediul Curții de Conturi din Luxemburg, fie prin transmiterea unei copii, inclusiv, acolo unde este cazul, a unei copii electronice. În primul caz, data și ora consultării documentului sunt convenite între solicitant și directorul departamentului „Asistență pentru audit și comunicare”.
   (2)   Solicitantului i se poate cere să suporte costul efectuării și al trimiterii copiilor. Acesta nu poate depăși costul real al acestor operațiuni. Sunt gratuite consultarea la fața locului, copiile care nu depășesc 20 de pagini A4, precum și accesul direct la documente în format electronic.
   (3)   În cazul în care un document este accesibil publicului, Curtea își poate îndeplini obligația de a acorda accesul la documentul solicitat prin informarea solicitantului cu privire la modalitățile de obținere a documentului respectiv.
   (4)   Documentele se furnizează în versiunea și în formatul în care există (inclusiv în format electronic sau sub altă formă), în funcție de preferința solicitantului. Curtea nu are obligația de a crea un document nou sau de a colecta informații la cererea solicitantului.
   Articolul 10
   Reproducerea documentelor
   (1)   Documentele eliberate în conformitate cu prezenta decizie nu pot fi reproduse și nici utilizate în scopuri comerciale fără autorizația prealabilă scrisă a Curții de Conturi.
   (2)   Prezenta decizie nu aduce atingere reglementărilor existente cu privire la dreptul de autor care ar putea limita dreptul unui terț de a reproduce sau utiliza documentele eliberate.
   Articolul 11
   Dispoziții finale
   (1)   Decizia nr. 18/97 a Curții de Conturi din 20 februarie 1997 se abrogă.
   (2)   Prezenta decizie se publică în Jurnalul Oficial al Uniunii Europene.
   (3)   Decizia intră în vigoare în prima zi a lunii următoare datei adoptării sale.

      Adoptată la Luxemburg, 10 martie 2005.

            Pentru Curtea de Conturi

         Hubert WEBER

            Președinte

      (1)  Astfel cum a fost modificată prin Decizia nr. 14/2009, adoptată de Curte în ședința sa din 5 februarie 2009.

      (2)  JO L 18, 20.1.2005, p. 1.

      (3)  JO L 248, 16.9.2002, p. 1.

      (4)  JO L 173, 27.6.2001, p. 5.

      (5)  JO L 145, 31.5.2001, p. 43.

      (6)  JO C 295, 23.9.1998, p. 1.

      (7)  Regulamentul (CEE, Euratom) nr. 354/83 al Consiliului, modificat prin Regulamentul (CE, Euratom) nr. 1700/2003 al Consiliului (JO L 243, 27.9.2003, p. 1).

      (8)  Acestea trebuie adresate Curții de Conturi Europene, directorului departamentului „Asistență pentru audit și comunicare”, 12, rue Alcide De Gasperi, L-1615 Luxembourg, fax: (352) 43 93 42, e-mail: euraud@eca.europa.eu

      (9)  În prezent: bulgară, cehă, daneză, engleză, estonă, finlandeză, franceză, germană, greacă, irlandeză, italiană, letonă, lituaniană, maghiară, malteză, olandeză, polonă, portugheză, română, slovacă, slovenă, spaniolă, suedeză.


title: Decizia părților contractante reunite în cadrul Consiliului din 12 iunie 2007 de adoptare a regulilor de aplicare a articolului 6a al Convenției privind constituirea Oficiului European de Poliție (Convenția Europol)

text:
               15.6.2007

               RO

               Jurnalul Oficial al Uniunii Europene

               L 155/78

      DECIZIA PĂRȚILOR CONTRACTANTE REUNITE ÎN CADRUL CONSILIULUI

   din 12 iunie 2007
   de adoptare a regulilor de aplicare a articolului 6a al Convenției privind constituirea Oficiului European de Poliție (Convenția Europol)
   (2007/413/JAI)
   PĂRȚILE CONTRACTANTE la Convenția Europol, state membre ale Uniunii Europene,
   având în vedere Convenția privind constituirea Oficiului European de Poliție (Convenția Europol) (1), astfel cum a fost modificată prin Protocolul de modificare a Convenției respective (2), în special articolul 6a paragraful al doilea,
   având în vedere proiectul elaborat de Consiliul de administrație și după consultarea Organismului comun de supraveghere,
   întrucât:

               (1)

               Este de competența părților contractante, reunite în cadrul Consiliului, să adopte reguli de punere în aplicare a articolului 6a din Convenția Europol.

               (2)

               Prin adoptarea prezentei decizii, părțile contractante respectă obligațiile ce le revin în temeiul Convenției pentru protecția persoanelor cu privire la prelucrarea automată a datelor cu caracter personal, adoptată de Consiliul Europei la 28 ianuarie 1981.

               (3)

               Părțile contractante iau de asemenea în considerare Recomandarea nr. R (87) 15 a Comitetului de Miniștri al Consiliului Europei din 17 septembrie 1987 referitoare la utilizarea datelor personale în activitatea poliției,

         DECID:
   Articolul 1
   Definiții
   În sensul prezentei decizii:

               (a)

               „date personale” înseamnă orice informație referitoare la o persoană fizică identificată sau identificabilă; o persoană identificabilă este o persoană care poate fi identificată, în mod direct sau indirect, în special prin referire la un număr de identificare sau la unul sau mai mulți factori specifici identității sale fizice, fiziologice, mentale, culturale sau sociale;

               (b)

               „prelucrarea datelor cu caracter personal” („prelucrarea”) înseamnă orice operațiune sau set de operațiuni efectuate cu privire la datele cu caracter personal, indiferent dacă se realizează prin mijloace automate sau nu, precum colectarea, înregistrarea, organizarea, stocarea, adaptarea sau modificarea, recuperarea, consultarea, utilizarea, divulgarea prin furnizare, diseminare sau punerea la dispoziție în alt mod, alinierea sau combinarea, blocarea, ștergerea sau distrugerea datelor;

               (c)

               „sistemul computerizat de gestionare a informațiilor colectate” înseamnă sistemul menționat la articolul 6 alineatul (1) din Convenția Europol;

               (d)

               „sistemul informațional” înseamnă sistemul menționat la articolul 7 alineatul (1) din Convenția Europol;

               (e)

               „fișier de lucru pentru analiză” înseamnă un fișier deschis spre analiză, așa cum este menționat la articolul 10 alineatul (1) din Convenția Europol;

               (f)

               „stat membru” înseamnă o parte contractantă la Convenția Europol;

               (g)

               „terță parte” înseamnă o țară terță sau un organism terț, așa cum este menționat la articolul 10 alineatul (4) din Convenția Europol;

               (h)

               „funcționar Europol împuternicit în mod corespunzător” înseamnă un angajat Europol desemnat de Directoratul Europol să prelucreze date cu caracter personal stocate în conformitate cu prezenta decizie.

         Articolul 2
   Domeniul de aplicare
   Prezenta decizie se aplică datelor cu caracter personal comunicate Europol pentru a determina dacă astfel de date sunt relevante pentru îndeplinirea sarcinilor sale și dacă pot fi incluse în sistemul computerizat de colectare a informațiilor, cu excepția:

               (a)

               datelor cu caracter personal introduse în sistemul informațional în conformitate cu dispozițiile articolului 9 alineatul (1) din Convenția Europol;

               (b)

               datelor cu caracter personal oferite de un stat membru sau de o terță parte pentru a fi incluse într-un fișier specific de lucru pentru analiză, precum și a datelor incluse într-un fișier de lucru pentru analiză în conformitate cu dispozițiile articolului 10 din Convenția Europol.

         Articolul 3
   Accesul și utilizarea
   (1)   Accesul la datele cu caracter personal prelucrate de Europol în conformitate cu prezenta decizie se acordă numai funcționarilor Europol împuterniciți în mod corespunzător.
   (2)   Fără a aduce atingere articolului 13 din Convenția Europol, datele cu caracter personal prelucrate de Europol în conformitate cu prezenta decizie se folosesc numai pentru a determina dacă astfel de date sunt relevante pentru îndeplinirea sarcinilor Europol și dacă pot fi incluse în sistemul computerizat de colectare a informațiilor.
   Articolul 4
   Reguli privind protejarea datelor cu caracter personal și securitatea datelor
   (1)   În prelucrarea datelor cu caracter personal în conformitate cu prezenta decizie, Europol respectă regulile privind protecția datelor cu caracter personal și securitatea datelor prevăzute în Convenția Europol, în special articolul 14 alineatul (3), articolele 16 și 25, precum și regulile adoptate pentru punerea în aplicare a acesteia.
   (2)   Europol informează statul membru sau terța parte care a furnizat respectivele date în cazul în care decide includerea unor astfel de date în sistemul computerizat de colectare a informațiilor, ștergerea sau distrugerea acestora.
   Articolul 5
   Termenul pentru stocarea datelor
   (1)   Cât mai curând posibil și, în orice caz, nu mai târziu de 6 luni după primirea datelor cu caracter personal de către Europol se ia o decizie privind utilizarea respectivelor date în conformitate cu articolul 3 alineatul (2).
   (2)   Dacă nu s-a luat o astfel de decizie la expirarea termenului de 6 luni, datele cu caracter personal în cauză se șterg sau se distrug și se informează în consecință statul membru sau terța parte care le-a furnizat.
   Articolul 6
   Responsabilitatea
   (1)   Europol este responsabil pentru respectarea articolelor 3, 4 și 5 din prezenta decizie.
   (2)   Europol informează Consiliul de administrație și Organismul comun de supraveghere cu privire la modul în care intenționează să pună în aplicare această responsabilitate înainte de a începe prelucrarea datelor cu caracter personal în conformitate cu prezenta decizie.
   Articolul 7
   Efecte
   Prezenta decizie produce efecte din ziua următoare datei publicării în Jurnalul Oficial al Uniunii Europene.

      Adoptată la Luxemburg, 12 iunie 2007.

            Pentru Consiliu

            Președintele

         W. SCHÄUBLE

      (1)  JO C 316, 27.11.1995, p. 2.

      (2)  JO C 2, 6.1.2004, p. 1.


title: Decizia Băncii Centrale Europene din 18 decembrie 2003 de modificare a articolului 1 litera (f) din Decizia BCE/2001/16 din 6 decembrie 2001 privind repartizarea venitului monetar al băncilor centrale naționale ale statelor membre participante începând cu exercițiul financiar 2002 (BCE/2003/22)

text:
Anunţ juridic important

|

32003D0022(01)

Jurnalul Oficial L 009 , 15/01/2004 p. 0039 - 0039 ediţie specială în limba cehă capitol 10 volum 003 p. 338  - 338 ediţie specială în limba estonă capitol 10 volum 003 p. 338  - 338 ediţie specială în limba maghiară capitol 10 volum 003 p. 338  - 338 ediţie specială în limba lituaniană capitol 10 volum 003 p. 338  - 338 LV.ES capitol 10 volum 003 p. 338  - 338 MT.ES capitol 10 volum 003 p. 338  - 338 PL.ES capitol 10 volum 003 p. 338  - 338 SK.ES capitol 10 volum 003 p. 338  - 338 ediţie specială în limba slovenă capitol 10 volum 003 p. 338  - 338

		20031218Decizia Băncii Centrale Europenedin 18 decembrie 2003de modificare a articolului 1 litera (f) din Decizia BCE/2001/16 din 6 decembrie 2001 privind repartizarea venitului monetar al băncilor centrale naționale ale statelor membre participante începând cu exercițiul financiar 2002(BCE/2003/22)(2004/48/CE)CONSILIUL GUVERNATORILOR BĂNCII CENTRALE EUROPENE,având în vedere statutul Sistemului European al Băncilor Centrale și al Băncii Centrale Europene, în special articolul 32,având în vedere Decizia BCE/2001/16 din 6 decembrie 2001 privind repartizarea venitului monetar al băncilor centrale naționale ale statelor membre participante începând cu exercițiul financiar 2002 [1],întrucât:(1) Articolul 1 litera (f) din Decizia BCE/2001/16 definește "grila de repartiție pentru capitalul subscris" prin trimitere la Decizia BCE/1998/13 din 1 decembrie 1998 privind cotele procentuale ale băncilor centrale naționale în grila de repartiție pentru capitalul Băncii Centrale Europene [2].(2) Decizia BCE/2003/17 din 18 decembrie 2003 privind cotele procentuale ale băncilor centrale naționale în grila de repartiție pentru capitalul subscris al Băncii Centrale Europene [3] abrogă Decizia BCE/1998/13 de la 1 ianuarie 2004 și stabilește noile ponderi alocate băncilor centrale naționale (BCN) în grila de repartiție pentru capitalul subscris al Băncii Centrale Europene (BCE) (denumite în continuare ponderi din grila de repartiție pentru capital).(3) Este necesară modificarea în consecință a articolului 1 litera (f) din Decizia BCE/2001/16 în scopul repartizării venitului monetar al BCN ale statelor membre care au adoptat moneda euro începând cu exercițiul financiar 2004. Această modificare trebuie să introducă o definiție generală a termenului "grilă de repartiție pentru capitalul subscris" pentru evitarea modificărilor ulterioare ale Deciziei BCE/2001/16 cu ocazia fiecărei ajustări a grilei de repartiție pentru capitalul BCE.(4) În vederea corelării venitului obținut de Banca Centrală Europeană în primul trimestru al primului an începând cu care se aplică fiecare ajustare cincinală cu venitul BCE distribuit la sfârșitul trimestrului respectiv, este necesară o derogare de la articolul 2 alineatul (1) primul paragraf din Decizia BCE/2001/16, pentru a se asigura că venitul obținut în luna ianuarie a trimestrului respectiv este de asemenea calculat pe baza noilor ponderi din grila de repartiție pentru capitalul subscris,ADOPTĂ PREZENTA DECIZIE:Articolul 1Modificările aduse Deciziei BCE/2001/16Decizia BCE/2001/16 se modifică după cum urmează:1. Articolul 1 litera (f) se înlocuiește cu următorul text:"(f) "grila de repartiție pentru capitalul subscris" înseamnă cotele (exprimate în procente) pe care BCN le dețin în capitalul subscris al BCE, rezultate din aplicarea la băncile centrale naționale a ponderilor din grila de repartiție menționate în articolul 29.1 din statut și aplicabile pentru exercițiul financiar în cauză."2. La articolul 2 alineatul (1) se adaugă următorul paragraf:"Soldurile intra-Eurosistem aferente bancnotelor euro aflate în circulație se calculează, pentru perioada 1 ianuarie – 31 ianuarie a primului an începând cu care se aplică fiecare ajustare cincinală în conformitate cu articolul 29.3 din statut, pe baza grilei ajustate de repartiție a capitalului subscris aplicată soldurilor aferente tuturor bancnotelor euro aflate în circulație la data de 31 decembrie a anului anterior."Articolul 2Dispoziții finale(1) Prezenta decizie intră în vigoare la 1 ianuarie 2004.(2) Prezenta decizie se publică în Jurnalul Oficial al Uniunii Europene.Adoptată la Frankfurt pe Main, 18 decembrie 2003.Pentru Consiliul guvernatorilor BCEJean-Claude Trichet[1] JO L 337, 20.12.2001, p. 55.[2] JO L 125, 19.5.1999, p. 33.[3] JO L 9, 15.1.2004, p. 27.--------------------------------------------------


title: Decizia Consiliului din 28 iunie 1999 de stabilire a normelor privind exercitarea competențelor de executare conferite Comisiei

text:
Anunţ juridic important

|

31999D0468

Official Journal L 184 , 17/07/1999 P. 0023 - 0026 Ediţie specială în limba cehă Chapter 01 Volume 03 P. 124  - 127 Ediţie specială în limba estonă Chapter 01 Volume 03 P. 124  - 127 Ediţie specială în limba maghiară Chapter 01 Volume 03 P. 124  - 127 Ediţie specială în limba lituaniană Chapter 01 Volume 03 P. 124  - 127 Ediţie specială în limba letonă Chapter 01 Volume 03 P. 124  - 127 Ediţie specială în limba malteză Chapter 01 Volume 03 P. 124  - 127 Ediţie specială în limba polonă Chapter 01 Volume 03 P. 124  - 127 Ediţie specială în limba slovacă Chapter 01 Volume 03 P. 124  - 127 Ediţie specială în limba slovenă Chapter 01 Volume 03 P. 124  - 127

		19990628Decizia Consiliuluidin 28 iunie 1999de stabilire a normelor privind exercitarea competențelor de executare conferite Comisiei [*](1999/468/CE)CONSILIUL UNIUNII EUROPENE,având în vedere Tratatul de instituire a Comunității Europene și, în special, articolul 202 a treia liniuță al acestuia,având în vedere propunerea Comisiei [2],având în vedere avizul Parlamentului European [3],întrucât:(1) în actele pe care le adoptă, Consiliul trebuie să confere Comisiei competențele de executare a normelor pe care acesta le stabilește; Consiliul poate condiționa exercitarea acestor competențe de anumite norme și poate de asemenea să își rezerve dreptul de a exercita direct aceste competențe de executare în cazuri specifice și justificate;(2) Consiliul a adoptat Decizia 87/373/CEE din 13 iulie 1987 de stabilire a normelor de exercitare a competențelor de executare conferite Comisiei [4]; această decizie prevedea un număr limitat de norme pentru exercitarea acestor competențe;(3) Prin Declarația nr. 31 anexată Actului final al Conferinței Interguvernamentale care a adoptat Tratatul de la Amsterdam, Comisia a fost invitată să prezinte Consiliului o propunere de modificare a Deciziei 87/373/CEE;(4) din motive de claritate, s-a considerat că este mai potrivit ca, în loc să se modifice Decizia 87/373/CEE, să se înlocuiască respectiva decizie printr-o nouă decizie și, prin urmare, să se abroge Decizia 87/373/CEE;(5) pentru a asigura o mai mare coerență și previzibilitate alegerii tipului de comitet, scopul prezentei decizii este, în primul rând, să prevadă criteriile referitoare la alegerea procedurii comitetului, înțelegându-se că aceste criterii nu au un caracter obligatoriu;(6) în această privință, ar trebui să se recurgă la procedura de gestionare pentru măsurile de gestionare, cum sunt cele referitoare la aplicarea politicii agricole comune și a politicii comune în domeniul pescuitului sau cele referitoare la punerea în aplicare a programelor cu implicații bugetare semnificative; aceste măsuri de gestionare ar trebui să fie adoptate de către Comisie conform unei proceduri care să asigure luarea de decizii în termene corespunzătoare; cu toate acestea, atunci când Consiliul este sesizat în cazul unor măsuri care nu sunt urgente, Comisiei îi revine competența de a se folosi de puterea sa discreționară pentru a amâna aplicarea măsurilor;(7) ar trebui să se recurgă la procedura de reglementare pentru măsuri cu domeniu general de aplicare concepute să pună în aplicare prevederile esențiale ale actelor de bază, inclusiv măsurile privind protecția sănătății sau securității persoanelor, animalelor sau plantelor, precum și măsurile concepute să adapteze sau să actualizeze anumite prevederi neesențiale ale unui act de bază; este necesar să fie adoptate astfel de măsuri de punere în aplicare conform unei proceduri eficiente care să respecte pe deplin dreptul de inițiativă al Comisiei în materie legislativă;(8) ar trebui să se recurgă la procedura de consultare în toate cazurile în care este considerată ca fiind cea mai adecvată; procedura de consultare va continua să fie folosită în cazurile în care se aplică în prezent;(9) al doilea scop al prezentei decizii este atât de a simplifica cerințele pentru exercitarea competențelor de executare conferite Comisiei, cât și de a asigura o mai mare implicare a Parlamentului European în cazurile în care actul de bază ce conferă Comisiei competențe de executare a fost adoptat în conformitate cu procedura prevăzută la articolul 251 din tratat; în consecință, s-a considerat oportun să se reducă numărul procedurilor și adaptarea lor în concordanță cu competențele respective ale instituțiilor implicate și, în special, să se ofere Parlamentului European posibilitatea de a-și vedea avizul luat în considerare de către Comisie sau, respectiv, Consiliu, în cazurile în care acesta consideră că un proiect de măsuri prezentat unui comitet sau o propunere înaintată Consiliului conform procedurii de reglementare depășește competențele de executare prevăzute de actul de bază;(10) prezenta decizie urmărește, în al treilea rând, să asigure o mai bună informare a Parlamentului European, prevăzând că este necesar ca acesta din urmă să fie informat în mod sistematic de către Comisie în legătură cu lucrările comitetelor, Comisia trebuind să-i transmită documente referitoare la lucrările comitetelor și să-l informeze atunci când prezintă Consiliului măsuri sau propuneri de măsuri care urmează să fie luate;(11) prezenta decizie urmărește, în al patrulea rând, să asigure o mai bună informare a publicului în legătură cu procedurile comitetelor și, prin urmare, de a face aplicabile în cazul comitetelor principiile și condițiile privind accesul public la documentele aplicabile Comisiei, de a lua măsuri pentru a se întocmi o listă a tuturor comitetelor care sprijină Comisia în exercitarea competențelor de executare, un raport anual privind activitatea comitetelor care să se publice, asigurând în același timp condiții pentru ca toate referirile la documentele legate de comitete, care au fost transmise Parlamentului European, să fie făcute publice într-un registru;(12) prezenta decizie nu aduce în nici un fel atingere procedurilor specifice ale comitetelor, proceduri create pentru punerea în aplicare a politicii comerciale comune și a reglementărilor privind concurența prevăzute de tratate, care nu au la bază Decizia 87/373/CEE,DECIDE:Articolul 1Competențele de executare, cu excepția cazurilor specifice și justificate în care actul de bază rezervă Consiliului dreptul de a exercita direct anumite competențe dintre acestea, sunt conferite Comisiei în conformitate cu dispozițiile prevăzute în acest scop de actul de bază. Aceste dispoziții precizează elementele esențiale ale competențelor astfel conferite.Atunci când actul de bază impune anumite cerințe procedurale specifice pentru adoptarea măsurilor de punere în aplicare, aceste cerințe sunt în conformitate cu procedurile prevăzute la articolele 3, 4, 5 și 6.Articolul 2Alegerea modalităților procedurale pentru adoptarea măsurilor de punere în aplicare trebuie să se orienteze după următoarele criterii:(a) măsurile de gestionare, cum sunt cele referitoare la aplicarea politicii agricole comune și politicii comune în domeniul pescuitului sau cele referitoare la punerea în aplicare a programelor având implicații bugetare substanțiale, trebuie să fie adoptate conform procedurii de gestionare;(b) măsurile cu caracter general, destinate să pună în aplicare dispozițiile esențiale ale actelor de bază, inclusiv măsurile referitoare la protecția sănătății sau securității persoanelor, animalelor sau plantelor, ar trebui adoptate conform procedurii de reglementare.Atunci când un act de bază prevede că anumite dispoziții neesențiale ale actului pot fi adaptate sau actualizate prin intermediul procedurilor de executare, aceste măsuri ar trebui să fie adoptate conform procedurii de reglementare;(c) fără a aduce atingere literelor (a) și (b), procedura de consultare se aplică în toate cazurile în care se consideră ca fiind cea mai indicată.Articolul 3Procedura de consultare(1) Comisia este asistată de un comitet consultativ format din reprezentanții statelor membre și prezidat de reprezentantul Comisiei.(2) Reprezentantul Comisiei prezintă comitetului un proiect de măsuri care urmează să fie luate. Comitetul își dă avizul cu privire la acest proiect într-un termen pe care președintele îl poate stabili în funcție de urgența chestiunii în cauză, în cazul în care este necesar prin votare.(3) Avizul este consemnat în procesul-verbal; în afară de aceasta, fiecare stat membru are dreptul să solicite ca poziția sa să fie consemnată în procesul-verbal.(4) Comisia ține seama în cea mai mare măsură de avizul emis de comitet. Aceasta informează comitetul despre modul în care a luat în considerare avizul.Articolul 4Procedura de gestionare(1) Comisia este asistată de un comitet de gestionare format din reprezentanții statelor membre și prezidat de reprezentantul Comisiei.(2) Reprezentantul Comisiei prezintă comitetului un proiect de măsuri care urmează să fie luate. Comitetul își dă avizul cu privire la acest proiect într-un termen pe care președintele îl poate stabili în funcție de urgența chestiunii în cauză. Avizul este emis cu majoritatea prevăzută la articolul 205 alineatul (2) din tratat pentru deciziile pe care Consiliul trebuie să le adopte la propunerea Comisiei. Voturile reprezentanților statelor membre din cadrul comitetului sunt ponderate conform articolului menționat anterior. Președintele nu participă la vot.(3) Fără a aduce atingere articolului 8, Comisia adoptă măsuri care se aplică imediat. Cu toate acestea, în cazul în care nu sunt conforme cu avizul comitetului, aceste măsuri sunt de îndată comunicate Consiliului de către Comisie. În acest caz, Comisia poate amâna aplicarea măsurilor pe care le adoptă pentru o perioadă care urmează să fie stabilită în fiecare act de bază, dar care nu poate depăși în nici un caz trei luni de la data comunicării.(4) Consiliul, hotărând cu majoritate calificată, poate adopta o decizie diferită în perioada prevăzută la alineatul (3).Articolul 5Procedura de reglementare(1) Comisia este asistată de un comitet de reglementare format din reprezentanții statelor membre și prezidat de reprezentantul Comisiei.(2) Reprezentantul Comisiei prezintă comitetului un proiect de măsuri care urmează să fie luate. Comitetul își dă avizul cu privire la acest proiect într-un termen pe care președintele îl poate stabili în funcție de urgența chestiunii în cauză. Avizul este emis cu majoritatea prevăzută la articolul 205 alineatul (2) din tratat pentru deciziile pe care Consiliul trebuie să le adopte la propunerea Comisiei. Voturile reprezentanților statelor membre din cadrul comitetului sunt ponderate conform articolului menționat anterior. Președintele nu participă la vot.(3) Fără a aduce atingere articolului 8, Comisia adoptă măsurile preconizate, în cazul în care acestea sunt conforme cu avizul comitetului.(4) În cazul în care măsurile preconizate nu sunt conforme cu avizul comitetului sau în absența avizului, Comisia prezintă Consiliului, fără întârziere, o propunere cu privire la măsurile care urmează să fie adoptate și informează Parlamentul European.(5) În cazul în care consideră că propunerea prezentată de Comisie în temeiul unui act de bază adoptat în conformitate cu procedura prevăzută la articolul 251 din tratat depășește competențele de executare prevăzute de actul de bază, Parlamentul European informează Consiliul asupra poziției sale.(6) Consiliul poate, atunci când este cazul în conformitate cu o astfel de poziție, să hotărască cu majoritate calificată cu privire la propunere, într-un termen care urmează să fie stabilit în fiecare act de bază, dar care nu depășește în nici un caz trei luni de la data prezentării la Consiliu.În cazul în care în acest termen Consiliul a indicat cu majoritate calificată că se opune propunerii, Comisia o reexaminează. Comisia poate să prezinte Consiliului o propunere modificată, poate să retransmită propunerea sau poate să prezinte o propunere legislativă pe baza tratatului.În cazul în care, la expirarea acestui termen, Consiliul nu adoptă măsurile de aplicare propuse și nici nu și-a exprimat opoziția față de propunerea măsurilor de aplicare, acestea sunt adoptate de către Comisie.Articolul 6Procedura de salvgardareUrmătoarea procedură poate fi aplicată atunci când actul de bază conferă Comisiei competența de decizie în privința măsurilor de salvgardare:(a) Comisia comunică Consiliului și statelor membre orice decizie referitoare la măsurile de salvgardare. Se poate prevedea că, înainte de adoptarea deciziei, Comisia se consultă cu statele membre în conformitate cu procedurile care urmează a fi stabilite în fiecare caz;(b) oricare dintre statele membre poate prezenta decizia Comisiei Consiliului într-un termen care urmează a fi stabilit prin actul de bază respectiv;(c) hotărând cu majoritatea calificată, Consiliul poate adopta o decizie diferită într-un termen care urmează a fi stabilit prin actul de bază respectiv. De asemenea, se poate prevedea în cadrul actului de bază că, hotărând cu majoritatea calificată, Consiliul poate confirma, modifica sau abroga decizia adoptată de către Comisie și că, în cazul în care Consiliul nu a luat nici o decizie în termenul menționat anterior, se consideră că decizia Comisiei este revocată.Articolul 7(1) Fiecare comitet adoptă propriul regulament de procedură la propunerea președintelui său, pe baza unui regulament de procedură standard care se publică în Jurnalul Oficial al Comunităților Europene.În măsura în care este necesar, comitetele existente își adaptează regulamentul de procedură la regulamentul de procedură standard.(2) Principiile și condițiile privind accesul public la documente aplicabile Comisiei se aplică și comitetelor.(3) Parlamentul European este informat periodic de către Comisie asupra lucrărilor comitetelor. În acest scop, Parlamentul European primește ordinea de zi a ședințelor comitetelor, proiectele de măsuri prezentate comitetelor privind punerea în aplicare a actelor adoptate prin procedura prevăzută la articolul 251 din tratat, precum și rezultatele votului și procesele-verbale ale ședințelor și listele autorităților și organizaților de care aparțin persoanele desemnate de statele membre să le reprezinte. Parlamentul European este informat ori de câte ori Comisia transmite Consiliului măsuri sau propuneri de măsuri ce urmează a fi luate.(4) În termen de șase luni de la data la care prezenta decizie produce efecte, Comisia publică în Jurnalul Oficial al Comunităților Europene o listă a tuturor comitetelor însărcinate să sprijine Comisia în exercitarea competențelor de executare. Această listă precizează, pentru fiecare comitet, actul sau actele de bază în temeiul cărora s-a instituit comitetul. Cu începere din anul 2000, Comisia publică, de asemenea,un raport anual privind activitatea comitetelor.(5) Trimiterile la toate documentele trimise Parlamentului European conform alineatului (3) se publică într-un registru care urmează a fi înființat de către Comisie în anul 2001.Articolul 8În cazul în care Parlamentul European indică, printr-o rezoluție motivată, că proiectul de măsuri de punere în aplicare, a căror adoptare este preconizată și care au fost prezentate unui comitet în temeiul unui act de bază adoptat conform articolului 251 din tratat, ar depăși competențele de executare prevăzute de actul de bază, Comisia reexaminează proiectul de măsuri. Ținând seama de rezoluție și respectând termenele pentru procedura în curs, Comisia poate prezenta comitetului un nou proiect de măsuri, poate continua procedura sau poate prezenta o propunere Parlamentului European și Consiliului pe baza tratatului.Comisia informează Parlamentul European și comitetul în legătură cu acțiunea pe care intenționează să o întreprindă privind rezoluția Parlamentului European, precum și cu motivele care determină o asemenea acțiune.Articolul 9Decizia 87/373/CEE se abrogă.Articolul 10Prezenta decizie produce efecte în ziua următoare publicării în Jurnalul Oficial al Comunităților Europene.Adoptată la Luxemburg, 28 iunie 1999.Pentru ConsiliuPreședinteleM. Naumann[*] Trei declarații incluse în procesele-verbale ale Consiliului cu privire la prezenta decizie sunt publicate în JO C 203 din 17 iunie, p. 1.[2] JO C 279, 8.9.1998, p. 5.[3] Aviz emis la 6 mai 1999 (nepublicat încă în Jurnalul Oficial).[4] JO L 197, 18.7.1987, p. 33.--------------------------------------------------


title: Decizia Consiliului din 10 aprilie 2006 privind încheierea unui acord de cooperare și asistență între Curtea Penală Internațională și Uniunea Europeană

text:
Anunţ juridic important

|

32006D0313

Official Journal L 115 , 28/04/2006 P. 0049 - 0049 Official Journal L 270 , 29/09/2006 P. 0423 - 0423

		20060410Decizia Consiliuluidin 10 aprilie 2006privind încheierea unui acord de cooperare și asistență între Curtea Penală Internațională și Uniunea Europeană(2006/313/PESC)CONSILIUL UNIUNII EUROPENE,având în vedere Tratatul privind Uniunea Europeană și, în special, articolul 24 al acestuia,având în vedere recomandarea președinției,întrucât:(1) În cadrul reuniunii sale din 25 aprilie 2005, Consiliul a hotărât să autorizeze președinția, asistată de secretarul general/înaltul reprezentant (SG/ÎR) și, în cazul în care este necesar, de către Comisie, să inițieze, în conformitate cu articolul 24 din Tratat, negocieri destinate încheierii unui acord de cooperare și asistență cu Curtea Penală Internațională.(2) Ca urmare a acestei autorizări, președinția a negociat acordul.(3) Acordul ar trebui să fie aprobat în numele Uniunii Europene,DECIDE:Articolul 1Acordul de cooperare și asistență dintre Curtea Penală Internațională și Uniunea Europeană se aprobă în numele Uniunii Europene.Textul acordului se anexează la prezenta decizie.Articolul 2Președintele Consiliului este autorizat să numească persoana sau persoanele împuternicite să semneze acordul prin care Uniunea Europeană își asumă obligații.Articolul 3Consiliul ia notă de intenția Comisiei de a-și concentra eforturile în direcția realizării obiectivelor și priorităților acordului, dacă este necesar prin intermediul unor măsuri comunitare relevante.Articolul 4Prezenta decizie produce efecte de la data adoptării.Articolul 5Prezenta decizie se publică în Jurnalul Oficial al Uniunii Europene.Adoptată la Luxemburg, 10 aprilie 2006.Pentru ConsiliuPreședinteleU. Plassnik--------------------------------------------------


title: Decizia (PESC) 2015/959 a Consiliului din 19 iunie 2015 de modificare a Deciziei 2014/386/PESC privind măsuri restrictive ca răspuns la anexarea ilegală a Crimeei și Sevastopolului

text:
               20.6.2015

               RO

               Jurnalul Oficial al Uniunii Europene

               L 156/25

         DECIZIA (PESC) 2015/959 A CONSILIULUI
   din 19 iunie 2015
   de modificare a Deciziei 2014/386/PESC privind măsuri restrictive ca răspuns la anexarea ilegală a Crimeei și Sevastopolului
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 23 iunie 2014, Consiliul a adoptat Decizia 2014/386/PESC (1).

               (2)

               La 19 martie 2015, Consiliul European a concluzionat că nu recunoaște și condamnă în continuare anexarea ilegală a Crimeei și Sevastopolului de către Federația Rusă și își va menține angajamentul de a pune în aplicare pe deplin politica sa de nerecunoaștere.

               (3)

               Pe baza unei reexaminări a Deciziei 2014/386/PESC, măsurile restrictive ar trebui reînnoite până la 23 iunie 2016.

               (4)

               Prin urmare, Decizia 2014/386/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   La articolul 5 din Decizia 2014/386/PESC, paragraful al doilea se înlocuiește cu următorul text:

      „Prezenta decizie se aplică până la 23 iunie 2016.”

   Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Luxemburg, 19 iunie 2015.

            Pentru Consiliu

            Președintele

         J. REIRS

      (1)  Decizia 2014/386/PESC a Consiliului din 23 iunie 2014 privind măsuri restrictive ca răspuns la anexarea ilegală a Crimeei și Sevastopolului (JO L 183, 24.6.2014, p. 70).


title: 2010/74/: Decizia Comisiei din 4 februarie 2010 de modificare a Deciziei 2005/629/CE de instituire a unui Comitet științific, tehnic și economic pentru pescuit

text:
               10.2.2010

               RO

               Jurnalul Oficial al Uniunii Europene

               L 37/52

         DECIZIA COMISIEI
   din 4 februarie 2010
   de modificare a Deciziei 2005/629/CE de instituire a unui Comitet științific, tehnic și economic pentru pescuit
   (2010/74/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 2371/2002 al Consiliului din 20 decembrie 2002 privind conservarea și exploatarea durabilă a resurselor piscicole în conformitate cu politica comună în domeniul pescuitului (1), în special articolul 33 alineatul (1),
   întrucât:

               (1)

               Decizia 2005/629/CE a Comisiei (2) instituie un Comitet științific, tehnic și economic pentru pescuit („CSTEP”), care furnizează Comisiei avize științifice înalt calificate.

               (2)

               Decizia 2005/629/CE stabilește proceduri pentru numirea membrilor CSTEP, stabilirea mandatului acestora, invitarea experților externi, crearea grupurilor de lucru, precum și pentru adoptarea regulamentului intern al CSTEP. Aceste proceduri trebuie simplificate astfel încât deciziile administrative să poată fi luate la un nivel adecvat.

               (3)

               Pentru a evita confuzia cu indemnizațiile zilnice plătite experților privați invitați de către Comisie, indemnizațiile suplimentare care se alocă în conformitate cu Decizia 2005/629/CE membrilor CSTEP și experților externi care participă la reuniunile CSTEP trebuie denumite „compensații”.

               (4)

               Prin urmare, Decizia 2005/629/CE trebuie modificată în consecință,

         ADOPTĂ PREZENTA DECIZIE:
   Articol unic
   Decizia 2005/629/CE se modifică după cum urmează:

               1.

               Articolul 4 alineatul (1) se înlocuiește cu următorul text:
               „(1)   Comisia numește membrii CSTEP dintr-o listă de candidați considerați adecvați. Această listă se întocmește în urma publicării pe site-ul web al Comisiei a unui apel deschis pentru candidaturi.”

               2.

               La articolul 7, textul „cu aprobarea Comisiei” se înlocuiește cu „după consultarea serviciului Comisiei responsabil de dosar”.

               3.

               La articolul 8, textul „cu aprobarea Comisiei” se înlocuiește cu „după consultarea serviciului Comisiei responsabil de dosar”.

               4.

               Articolul 9 se modifică după cum urmează:

                           (a)

                           titlul se înlocuiește cu următorul text:
                           „Rambursări și compensații”;

                           (b)

                           alineatul (1) se înlocuiește cu următorul text:
                           „(1)   Membrii CSTEP și experții externi au dreptul de a primi o compensație pentru participarea la activitățile CSTEP, astfel cum se prevede în anexă.”

               5.

               Articolul 10 se modifică după cum urmează:

                           (a)

                           alineatul (1) se înlocuiește cu următorul text:
                           „(1)   Înainte de organizarea sesiunilor plenare ale CSTEP și a reuniunilor grupurilor sale de lucru, CSTEP consultă serviciul Comisiei responsabil de dosar.”;

                           (b)

                           alineatul (3) se înlocuiește cu următorul text:
                           „(3)   La cererea serviciului Comisiei responsabil de dosar, la reuniunile CSTEP și la reuniunile grupurilor sale de lucru pot fi invitați să participe experți care nu sunt membri ai CSTEP.”

               6.

               La articolul 11 alineatul (1), textul „cu aprobarea Comisiei” se înlocuiește cu „după consultarea serviciului Comisiei responsabil de dosar”.

               7.

               Anexa se înlocuiește cu textul din anexa la prezenta decizie.

      Adoptată la Bruxelles, 4 februarie 2010.

            Pentru Comisie

            Președintele

         José Manuel BARROSO

      (1)  JO L 358, 31.12.2002, p. 59.

      (2)  JO L 225, 31.8.2005, p. 18.

      ANEXĂ

            „ANEXĂ

               COMPENSAȚII

            Membrii CSTEP și experții externi au dreptul de a primi compensații pentru participarea la activitățile CSTEP, după cum urmează:

                        —

                        Participarea la sesiunile plenare ale CSTEP și în grupurile de lucru ale CSTEP

                                    EUR/zi întreagă

                                    Sesiunile plenare ale CSTEP

                                    Grupurile de lucru ale CSTEP

                                    Președinte

                                    300

                                    300

                                    Vicepreședinte (1)

                                    300

                                    0

                                    Alți participanți

                                    250

                                    250

                              În cazul în care participarea are loc numai în cursul unei dimineți sau al unei după-amiezi, compensația este de 50 % din compensația corespunzătoare unei zile întregi.

                        —

                        Rapoarte

                                    EUR

                                    Avize CSTEP în cadrul sesiunilor plenare sau prin corespondență (2)

                                    Rapoarte generale (3) anterioare sesiunilor plenare ale CSTEP și reuniunilor grupurilor de lucru

                                    Raportor

                                    300

                                    300 (4)

         (1)  Participarea sa este prevăzută numai la sesiunile plenare ale CSTEP.

         (2)  Compensația se plătește pentru avizul finalizat.

         (3)  Sinteze, anchete și informații generale.

         (4)  Compensația se plătește într-un termen de maximum 15 zile, stabilit de Comisie și menționat în acordul său prealabil în scris. Comisia poate totuși să decidă prelungirea termenului, în cazul în care consideră necesar.”


               19.2.2016

               RO

               Jurnalul Oficial al Uniunii Europene

               C 65/180

         P7_TA(2013)0236
   Cerere de ridicare a imunității parlamentare a lui Jacek Olgierd Kurski
   Decizia Parlamentului European din 11 iunie 2013 privind privind cererea de ridicare a imunității lui Jacek Olgierd Kurski (2013/2019(IMM))
   (2016/C 065/26)

      Parlamentul European,

               —

               având în vedere cererea de ridicare a imunității lui Jacek Olgierd Kurski, transmisă la 16 ianuarie 2013 de Procurorul general al Republicii Polone, în legătură cu cererea din 2 ianuarie 2013 a Directorului Biroului de prevenție al Comisariatului principal al Poliției depusă în numele Comisarului principal al Poliției, și comunicată în ședința plenară din 4 februarie 2013,

               —

               în urma audierii lui Jacek Olgierd Kurski, în conformitate cu articolul 7 alineatul (3) din Regulamentul de procedură,

               —

               având în vedere articolul 9 din Protocolul nr. 7 privind privilegiile și imunitățile Uniunii Europene, precum și articolul 6 alineatul (2) din Actul din 20 septembrie 1976 privind alegerea membrilor Parlamentului European prin vot universal direct,

               —

               având în vedere hotărârile Curții de Justiție a Uniunii Europene din 12 mai 1964, 10 iulie 1986, 15 și 21 octombrie 2008, 19 martie 2010 și 6 septembrie 2011 (1),

               —

               având în vedere articolul 105 din Constituția Republicii Polone și articolul 7, articolul 7b alineatul (1) și articolul 7c, coroborate cu articolul 10b din Legea polonă din 9 mai 1996 privind exercitarea mandatului de deputat sau de senator,

               —

               având în vedere articolul 6 alineatul (2) și articolul 7 din Regulamentul său de procedură,

               —

               având în vedere raportul Comisiei pentru afaceri juridice (A7-0187/2013),

               A.

               întrucât Procurorul general al Republicii Polone a solicitat ridicarea imunității parlamentare a deputatului în Parlamentul European Jacek Olgierd Kurski, în legătură cu o eventuală urmărire în justiție pentru o presupusă infracțiune;

               B.

               întrucât, în conformitate cu articolul 9 din Protocolul nr. 7 privind privilegiile și imunitățile Uniunii Europene, membrii Parlamentului European beneficiază, pe teritoriul național, de imunitățile recunoscute membrilor Parlamentului propriei țări;

               C.

               întrucât articolul 105 alineatul (2) din Constituția Republicii Polone prevede că, pe durata mandatului parlamentar, membrii Parlamentului nu pot fi urmăriți penal fără aprobarea prealabilă a Parlamentului;

               D.

               întrucât Jacek Olgierd Kurski este învinuit de încălcarea unor reguli de circulație prevăzute la articolul 92 alineatul (1) din Legea din 20 mai 1971 privind Codul infracțiunilor (Monitorul Oficial al Poloniei nr. 46/2010, poziția 275, cu modificările ulterioare).

               E.

               întrucât presupusele fapte nu au o legătură directă, evidentă cu exercitarea de către Jacek Olgierd Kurski a funcțiilor sale de membru în Parlamentul European și nu reprezintă opinii sau voturi exprimate în exercitarea funcțiilor sale de membru în Parlamentul European în sensul articolului 8 din Protocolul nr. 7 privind privilegiile și imunitățile Uniunii Europene;

               F.

               întrucât este evident că învinuirea nu are nicio legătură cu calitatea lui Jacek Olgierd Kurski de deputat în Parlamentul European;

               G.

               întrucât nu există niciun motiv de a suspecta existența unui fumus persecutionis,

               1.

               hotărăște să ridice imunitatea lui Jacek Olgierd Kurski;

               2.

               încredințează Președintelui sarcina de a transmite imediat prezenta decizie, precum și raportul comisiei competente, Procurorului general al Republicii Polone și lui Jacek Olgierd Kurski.

      (1)  Hotărârea din 12 mai 1964 în cauza 101/63 Wagner/Fohrmann și Krier (Rec. 1964, p. 387), hotărârea din 10 iulie 1986 în cauza 149/85 Wybot/Faure și alții (Rec. 1986, p. 2391), hotărârea din 15 octombrie 2008 în cauza T-345/05 Mote/Parlamentul (Rep. 2008, p. II-2849), hotărârea din 21 octombrie 2008 în cauzele conexate C-200/07 și C-201/07 Marra/De Gregorio și Clemente (Rep. 2008, p. I-7929), hotărârea din 19 martie 2010 în cauza T-42/06 Gollnisch/Parlamentul (Rep. 2010, p. II-1135), hotărârea din 6 septembrie 2011 în cauza C-163/10 Patriciello (Rep. 2011, p. I-7565).


title: Decizia Consiliului din 12 iulie 2002 de modificare a Protocolului privind Statutul Curții de Justiție a Comunităților Europene

text:
Anunţ juridic important

|

32002D0653

Official Journal L 218 , 13/08/2002 P. 0001 - 0001 Ediţie specială în limba cehă Chapter 01 Volume 04 P. 52  - 52 Ediţie specială în limba estonă Chapter 01 Volume 04 P. 52  - 52 Ediţie specială în limba maghiară Chapter 01 Volume 04 P. 52  - 52 Ediţie specială în limba lituaniană Chapter 01 Volume 04 P. 52  - 52 Ediţie specială în limba letonă Chapter 01 Volume 04 P. 52  - 52 Ediţie specială în limba malteză Chapter 01 Volume 04 P. 52  - 52 Ediţie specială în limba polonă Chapter 01 Volume 04 P. 52  - 52 Ediţie specială în limba slovacă Chapter 01 Volume 04 P. 52  - 52 Ediţie specială în limba slovenă Chapter 01 Volume 04 P. 52  - 52

		20020712Decizia Consiliuluidin 12 iulie 2002de modificare a Protocolului privind Statutul Curții de Justiție a Comunităților Europene(2002/653/CE)CONSILIUL UNIUNII EUROPENE,având în vedere Tratatul de instituire a Comunității Europene și, în special, articolul 245 alineatul (2) al acestuia,având în vedere cererea Curții de Justiție din 17 octombrie 2001,având în vedere avizul Comisiei [1],având în vedere avizul Parlamentului European [2],întrucât:Este necesar să se prevadă participarea statelor terțe la procedura pronunțării hotărârilor preliminare în fața Curții de Justiție în cazul în care un acord privind un domeniu determinat, încheiat de către Consiliu cu unul sau mai multe state terțe, prevede că acestea din urmă pot prezenta memorii sau observații scrise atunci când o instanță națională adresează Curții o chestiune preliminară ce intră sub incidența domeniului de aplicare al acordului,DECIDE:Articolul 1Următorul paragraf se adaugă articolul 20 din Protocolul privind Statutul Curții de Justiție:"În cazul în care un acord privind un domeniu determinat, încheiat de Consiliu cu unul sau mai multe state terțe, prevede că acestea din urmă pot prezenta memorii sau observații scrise în cazul în care o instanță a unui stat membru adresează Curții o chestiune preliminară ce intră sub incidența domeniului de aplicare al acordului, hotărârea instanței naționale referitoare la o astfel de chestiune se notifică, de asemenea, statelor terțe interesate care pot depune la Curte, în termen de două luni de la data notificării, memorii sau observații scrise."Articolul 2Prezenta decizie intră în vigoare la data publicării în Jurnalul Oficial al Comunităților Europene.Adoptată la Bruxelles, 12 iulie 2002.Pentru ConsiliuPreședinteleT. Pedersen[1] Aviz emis în 22 februarie 2002 (nepublicat încă în Jurnalul Oficial).[2] Aviz emis în 14 mai 2002 (nepublicat încă în Jurnalul Oficial).--------------------------------------------------


title: Decizia Consiliului din 23 decembrie 1963 de încheiere a Acordului de asociere dintre Comunitatea Economică Europeană și Turcia

text:
Anunţ juridic important

|

31964D0732

Official Journal 217 , 29/12/1964 P. 3685 - 3686 Greek special edition: Chapter 11 Volume 1 P. 0048  Spanish special edition: Chapter 11 Volume 1 P. 0018  Portuguese special edition Chapter 11 Volume 1 P. 0018  Ediţie specială în limba cehă Chapter 11 Volume 11 P. 10  - 11 Ediţie specială în limba estonă Chapter 11 Volume 11 P. 10  - 11 Ediţie specială în limba maghiară Chapter 11 Volume 11 P. 10  - 11 Ediţie specială în limba lituaniană Chapter 11 Volume 11 P. 10  - 11 Ediţie specială în limba letonă Chapter 11 Volume 11 P. 10  - 11 Ediţie specială în limba malteză Chapter 11 Volume 11 P. 10  - 11 Ediţie specială în limba polonă Chapter 11 Volume 11 P. 10  - 11 Ediţie specială în limba slovacă Chapter 11 Volume 11 P. 10  - 11 Ediţie specială în limba slovenă Chapter 11 Volume 11 P. 10  - 11

		19631223Decizia Consiliuluidin 23 decembrie 1963de încheiere a Acordului de asociere dintre Comunitatea Economică Europeană și Turcia(64/732/CEE)CONSILIUL COMUNITĂȚII ECONOMICE EUROPENE,având în vedere Tratatul de instituire a Comunității Economice Europene, în special articolul 238,având în vedere Acordul de asociere dintre Comunitatea Economică Europeană și Turcia, semnat la Ankara la 12 septembrie 1963,având în vedere consultarea Parlamentului European la data de 28 noiembrie 1963 [1],DECIDE:Articolul 1Se încheie, se aprobă și se confirmă, în numele Comunității, Acordul de asociere dintre Comunitatea Economică Europeană și Turcia și protocoalele la acesta, precum și declarațiile anexate la Actul final semnat la Ankara la douăsprezece septembrie o mie nouă sute șaizeci și trei.Articolul 2Președintele Consiliului dispune notificarea prezentei decizii în conformitate cu articolul 31 alineatul (2) din acordul de asociere.Adoptată la Bruxelles, 23 decembrie 1963.Pentru ConsiliuPreședinteleL. De Block[1] JO 182, 12.12.1963, p. 2906/63.--------------------------------------------------


title: Decizia (UE) 2017/101 a Băncii Centrale Europene din 11 ianuarie 2017 de modificare a Deciziei BCE/2014/40 privind punerea în aplicare a celui de al treilea program de achiziționare de obligațiuni garantate (BCE/2017/2)

text:
               20.1.2017

               RO

               Jurnalul Oficial al Uniunii Europene

               L 16/53

         DECIZIA (UE) 2017/101 A BĂNCII CENTRALE EUROPENE
   din 11 ianuarie 2017
   de modificare a Deciziei BCE/2014/40 privind punerea în aplicare a celui de al treilea program de achiziționare de obligațiuni garantate (BCE/2017/2)
   CONSILIUL GUVERNATORILOR BĂNCII CENTRALE EUROPENE,
   având în vedere Tratatul privind funcționarea Uniunii Europene, în special articolul 127 alineatul (2) prima liniuță,
   având în vedere Statutul Sistemului European al Băncilor Centrale și al Băncii Centrale Europene, în special articolul 12.1 al doilea paragraf, coroborat cu articolul 3.1 prima liniuță, și articolul 18.1,
   întrucât:

               (1)

               Decizia BCE/2014/40 (1) a instituit al treilea program de achiziționare de obligațiuni garantate (third covered bond purchase programme) (denumit în continuare „CBPP3”). CBPP3 face parte, împreună cu programul de achiziționare de titluri garantate cu active (asset-backed securities purchase programme), cu programul de achiziționare de active de către sectorul public de pe piețele secundare (secondary markets public sector asset purchase programme) și cu programul de achiziționare de obligațiuni emise de sectorul corporativ (corporate sector purchase programme), din programul extins de achiziționare de active (asset purchase programme – APP). APP este menit să contribuie la transmiterea politicii monetare, să faciliteze furnizarea de credite către economia zonei euro, să relaxeze condițiile de creditare ale gospodăriilor și ale firmelor și să contribuie la revenirea ratelor inflației la niveluri mai mici, dar apropiate, de 2 % pe termen mediu, în conformitate cu obiectivul principal al Băncii Centrale Europene (BCE) de menținere a stabilității prețurilor.

               (2)

               Achiziționarea de active în cadrul APP este o măsură proporțională de atenuare a riscurilor la adresa perspectivei evoluției prețurilor, deoarece va relaxa în continuare condițiile monetare și financiare, inclusiv cele relevante pentru condițiile de creditare ale societăților nefinanciare și ale gospodăriilor din zona euro, sprijinind astfel consumul agregat și cheltuielile de investiții din zona euro și contribuind în final la o revenire pe termen mediu a ratelor inflației la niveluri mai mici, dar apropiate, de 2 %. APP respectă pe deplin obligațiile băncilor centrale din Eurosistem prevăzute de tratate, inclusiv interdicția de finanțare monetară, și nu afectează funcționarea Eurosistemului, în conformitate cu principiul unei economii de piață deschise în care concurența este liberă.

               (3)

               La 8 decembrie 2016, Consiliul guvernatorilor a decis, în conformitate cu mandatul său de a asigura stabilitatea prețurilor, că anumiți parametri ai APP ar trebui ajustați pentru a atinge obiectivele APP. Ajustările sunt în conformitate cu mandatul Consiliului guvernatorilor privind politica monetară, respectă pe deplin obligațiile băncilor centrale din Eurosistem prevăzute de tratate și reflectă în mod corespunzător preocupările privind gestionarea riscurilor.

               (4)

               Mai exact, termenul pentru efectuarea de achiziții în cadrul APP ar trebui extins până la sfârșitul lunii decembrie 2017 sau ulterior, dacă este necesar, și, în orice caz, până când Consiliul guvernatorilor constată o ajustare durabilă a traseului inflației care să corespundă obiectivului acestuia de a atinge pe termen mediu rate ale inflației mai mici, dar apropiate, de 2 %.

               (5)

               Lichiditatea furnizată pieței prin achizițiile lunare combinate efectuate în cadrul APP ar trebui să continue să se ridice la 80 de miliarde EUR până la sfârșitul lunii martie 2017. Din aprilie 2017, achizițiile lunare combinate efectuate în cadrul APP ar trebui să se desfășoare într-un ritm de 60 de miliarde EUR până la sfârșitul lunii decembrie 2017 sau ulterior, dacă este necesar, și, în orice caz, până când Consiliul guvernatorilor constată o ajustare durabilă a traseului inflației care să corespundă obiectivului acestuia privind inflația. În cazul în care, între timp, perspectiva devine mai puțin favorabilă sau în cazul în care condițiile financiare nu mai corespund înregistrării unui progres către o ajustare durabilă a traseului inflației, Consiliul guvernatorilor intenționează să extindă programul în ceea ce privește dimensiunea și/sau durata.

               (6)

               Pentru a asigura efectuarea în continuare și în bune condiții a achizițiilor în cadrul APP până la termenul stabilit, ar trebui permise achizițiile de valori mobiliare în cadrul APP cu un randament la scadență sub rata dobânzii pentru facilitatea de depozit a BCE, în măsura în care este necesar.

               (7)

               Prin urmare, Decizia BCE/2014/40 ar trebui modificată în mod corespunzător,

         ADOPTĂ PREZENTA DECIZIE:
   Articolul 1
   Modificare
   La articolul 2 din Decizia BCE/2014/40 se adaugă următorul punct 7:

                  „7.

                  Sunt permise achizițiile de obligațiuni garantate nominale cu un randament la scadență negativ [sau un randament minim (yield to worst)] egal sau peste rata dobânzii pentru facilitatea de depozit. Sunt permise, în măsura în care este necesar, achizițiile de obligațiuni garantate nominale cu un randament la scadență negativ [sau un randament minim (yield to worst)] sub rata dobânzii pentru facilitatea de depozit.”

   Articolul 2
   Intrarea în vigoare
   Prezenta decizie intră în vigoare la 13 ianuarie 2017.

      Adoptată la Frankfurt pe Main, 11 ianuarie 2017.

            Pentru Consiliul guvernatorilor BCE

            Președintele BCE

         Mario DRAGHI

      (1)  Decizia BCE/2014/40 din 15 octombrie 2014 privind punerea în aplicare a celui de al treilea program de achiziționare de obligațiuni garantate (JO L 335, 22.11.2014, p. 22).


title: Decizia (UE) 2016/3 a Băncii Centrale Europene din 18 noiembrie 2015 de stabilire a principiilor pentru furnizarea de feedback cu privire la activitatea subcoordonatorilor desemnați din rândul personalului autorităților naționale competente desfășurată în cadrul echipelor comune de supraveghere din Mecanismul unic de supraveghere (BCE/2015/36)

text:
               5.1.2016

               RO

               Jurnalul Oficial al Uniunii Europene

               L 1/4

         DECIZIA (UE) 2016/3 A BĂNCII CENTRALE EUROPENE
   din 18 noiembrie 2015
   de stabilire a principiilor pentru furnizarea de feedback cu privire la activitatea subcoordonatorilor desemnați din rândul personalului autorităților naționale competente desfășurată în cadrul echipelor comune de supraveghere din Mecanismul unic de supraveghere (BCE/2015/36)
   CONSILIUL GUVERNATORILOR BĂNCII CENTRALE EUROPENE,
   având în vedere Regulamentul (UE) nr. 1024/2013 al Consiliului din 15 octombrie 2013 de conferire a unor atribuții specifice Băncii Centrale Europene în ceea ce privește politicile legate de supravegherea prudențială a instituțiilor de credit (1), în special articolul 6 alineatele (1) și (7),
   întrucât:

               (1)

               Articolul 6 alineatul (1) din Regulamentul (UE) nr. 1024/2013 (denumit în continuare „Regulamentul privind MUS”) prevede că Banca Centrală Europeană (BCE) este responsabilă de funcționarea eficace și coerentă a Mecanismului unic de supraveghere (MUS). Considerentul 79 din Regulamentul privind MUS arată că un personal foarte motivat, bine instruit și imparțial este indispensabil pentru realizarea unei supravegheri eficace.

               (2)

               În conformitate cu articolele 3-6 din Regulamentul (UE) nr. 468/2014 al Băncii Centrale Europene (2) (denumit în continuare „Regulamentul-cadru privind MUS”), BCE este responsabilă de înființarea și constituirea echipelor comune de supraveghere (ECS), care sunt alcătuite din membri ai personalului BCE și al autorităților naționale competente (ANC). Coordonatorul ECS, asistat de subcoordonatorii desemnați din rândul personalului ANC, asigură coordonarea activității în cadrul ECS.

               (3)

               Având în vedere rolul important deținut de subcoordonatorii desemnați din rândul personalului ANC în coordonarea membrilor ECS din cadrul ANC corespunzătoare, este necesară și proporțională introducerea unui proces uniform pentru furnizarea de feedback cu privire la activitatea subcoordonatorilor desemnați din rândul personalului ANC în cadrul ECS. Prin contribuția la îmbunătățirea continuă a activității subcoordonatorilor desemnați din rândul personalului ANC, furnizarea de feedback privind activitatea din cadrul MUS ajută la asigurarea funcționării corespunzătoare a ECS. Pentru început, furnizarea de feedback privind activitatea din cadrul MUS ia forma unui test pe teren care este limitat în timp. Pe baza experienței dobândite în urma testului pe teren, se va analiza o implementare mai cuprinzătoare a mecanismului pentru furnizarea de feedback privind activitatea din cadrul MUS. ANC și BCE au responsabilitatea de a evalua doar activitatea propriului lor personal. Feedbackul furnizat în conformitate cu prezenta decizie poate fi folosit de ANC în administrarea de zi cu zi a membrilor personalului acestora și poate fi inclus în sistemele interne de evaluare ale ANC, dacă legislația națională relevantă permite acest lucru.

               (4)

               Autoritatea Europeană pentru Protecția Datelor a recunoscut că feedbackul privind activitatea este necesar pentru administrarea ECS și a aprobat mecanismul pentru furnizarea de feedback privind activitatea din cadrul MUS cu condiția ca funcționarea detaliată a acestui mecanism de feedback să fie prevăzută într-un instrument juridic adoptat la nivelul adecvat,

         ADOPTĂ PREZENTA DECIZIE:
   Articolul 1
   Definiții
   În sensul prezentei decizii se aplică definițiile prevăzute la articolul 2 din Regulamentul privind MUS și la articolul 2 din Regulamentul-cadru privind MUS.
   Articolul 2
   Feedbackul privind activitatea din cadrul MUS
   (1)   Subcoordonatorii desemnați din rândul personalului ANC în cadrul ECS primesc feedback cu privire la activitatea pe care au desfășurat-o ei și echipa din care fac parte pentru îndeplinirea atribuțiilor ce le revin în cadrul ECS în baza și în conformitate cu principiile prevăzute în anexa I.
   (2)   După stabilirea principalelor atribuții și obiective ale subcoordonatorilor desemnați din rândul personalului ANC, se furnizează feedback în vederea ciclului de feedback care începe la data intrării în vigoare a prezentei decizii, astfel cum este prevăzut la articolul 3, și se încheie la 29 februarie 2016.
   Articolul 3
   Intrare în vigoare
   Prezenta decizie intră în vigoare la 20 noiembrie 2015.

      Adoptată la Frankfurt pe Main, 18 noiembrie 2015.

            Pentru Consiliul guvernatorilor BCE

            Președintele BCE

         Mario DRAGHI

      (1)  JO L 287, 29.10.2013, p. 63.

      (2)  Regulamentul (UE) nr. 468/2014 al Băncii Centrale Europene din 16 aprilie 2014 de instituire a cadrului de cooperare la nivelul Mecanismului unic de supraveghere între Banca Centrală Europeană și autoritățile naționale competente și cu autoritățile naționale desemnate (Regulamentul-cadru privind MUS) (BCE/2014/17) (JO L 141, 14.5.2014, p. 1).

      ANEXA I

         Principii pentru furnizarea de feedback cu privire la activitatea subcoordonatorilor desemnați din rândul personalului ANC desfășurată în cadrul echipelor comune de supraveghere din Mecanismul unic de supraveghere

         (Feedbackul privind activitatea în cadrul MUS)

         Principiul 1

         Sfera de aplicare a feedbackului privind activitatea din cadrul MUS

      Subcoordonatorii desemnați din rândul personalului ANC în cadrul ECS fac obiectul feedbackului privind activitatea din cadrul MUS dacă desfășoară activități în cadrul unei ECS în proporție de cel puțin 25 % dintr-o poziție cu normă întreagă, astfel cum este definită în cadrul pentru încadrarea în muncă al ANC relevante.

         Principiul 2

         Obiectivul feedbackului privind activitatea din cadrul MUS

      În scopul asigurării și îmbunătățirii funcționării MUS în ansamblu, feedbackul privind activitatea din cadrul MUS va recunoaște și evalua activitatea subcoordonatorilor desemnați din rândul personalului ANC desfășurată pentru îndeplinirea atribuțiilor ce le revin, în scopul dezvoltării în continuare a înțelegerii acestora privind obiectivele și competențele comune MUS și, pe această cale, al consolidării motivației membrilor echipelor.

         Principiul 3

         Procesul de furnizare de feedback privind activitatea din cadrul MUS pentru subcoordonatorii desemnați din rândul personalului ANC

                  1.

                  La începutul ciclului de feedback, coordonatorul ECS, după consultarea subcoordonatorului desemnat din rândul personalului ANC, stabilește principalele atribuții și obiective ale subcoordonatorului desemnat din rândul personalului ANC acoperit de principiul 1. Principalele atribuții și obiective vor fi înregistrate în formularul pentru furnizarea feedbackului în cadrul MUS.

                  2.

                  Coordonatorul ECS furnizează fiecărui subcoordonator desemnat din rândul personalului ANC și acoperit de principiul 1 îndrumare continuă și feedback informal pe parcursul ciclului de feedback. După încheierea ciclului de feedback, coordonatorul ECS furnizează fiecărui subcoordonator desemnat din rândul personalului ANC și acoperit de principiul 1 un feedback de sfârșit de ciclu, atât verbal cât și în scris prin intermediul formularului pentru furnizarea feedbackului în cadrul MUS.

                  3.

                  Atât feedbackul oferit în mod continuu, cât și cel de la sfârșitul ciclului vor ține seama de principalele atribuții și obiective ale subcoordonatorilor desemnați din rândul personalului ANC, astfel cum au fost înregistrate în formularul pentru furnizarea feedbackului în cadrul MUS, de competențele MUS prevăzute la anexa II și de contribuția echipelor acestora la funcționarea în ansamblu a ECS.

         Principiul 4

         Accesul la feedbackul privind activitatea din cadrul MUS

                  1.

                  Feedbackul furnizat la sfârșit de ciclu cu privire la activitatea în cadrul MUS a subcoordonatorilor desemnați din rândul personalului ANC poate fi pus la dispoziția ANC relevante și poate fi folosită de aceasta pentru facilitarea administrării obișnuite de către respectiva ANC a personalului acesteia, dacă legislația națională aplicabilă permite acest lucru.

                  2.

                  ANC poate alege să utilizeze feedbackul privind activitatea din cadrul MUS ca o contribuție suplimentară la sistemele lor interne de evaluare a activității, dacă legislația națională aplicabilă permite acest lucru.

                  3.

                  Accesul la feedbackul privind activitatea din cadrul MUS, inclusiv transferul acestuia, va fi acordat ANC în conformitate cu articolul 8 litera (a) din Regulamentul (CE) nr. 45/2001 al Parlamentului European și al Consiliului (1).

         Principiul 5

         Protecția datelor cu caracter personal în contextul feedbackului privind activitatea din cadrul MUS

                  1.

                  Datele referitoare la feedbackul privind activitatea din cadrul MUS vor fi procesate de BCE în conformitate cu Regulamentul (CE) nr. 45/2001.

                  2.

                  Datele referitoare la feedbackul privind activitatea trebuie utilizate exclusiv în scopurile prevăzute de principiile 2 și 4 și trebuie păstrate pentru maximum cinci ani.

         (1)  Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (JO L 8, 12.1.2001, p. 1).

      ANEXA II

         LISTA COMPETENȚELOR MUS

            Cunoștințe profesionale
         : Cunoașterea politicilor, metodologiilor și reglementărilor în materie de supraveghere, în special în contextul MUS, precum și a funcționării instituțiilor financiare. Actualizarea continuă a cunoștințelor în ceea ce privește schimbările din aceste domenii și aplicarea acestora în domeniile relevante de activitate.

            Comunicare
         : Transmiterea de informații în mod clar și concis către grupuri sau persoane individuale, oral sau în scris, pentru a asigura înțelegerea de către aceștia a informațiilor și mesajului. Capacitatea de a asculta și răspunde în mod adecvat altora.

            Cooperare și colaborare
         : Construirea și menținerea unor unor relații continue și funcționale de colaborare cu colegii pentru atingerea obiectivelor europene ale echipei. Dezvoltarea și menținerea unor relații eficiente cu alții pentru încurajarea și susținerea activității echipei. Schimbul proactiv de date, informații și cunoștințe cu echipa.

            Fermitate în atingerea obiectivelor
         : Îndeplinirea atribuțiilor cu tenacitate și perseverență, găsirea de soluții constructive și adaptarea propriului comportament pentru a găsi abordarea potrivită pentru obținerea rezultatului dorit.

            Raționament și discreție
         : Analizarea și evaluarea situațiilor, datelor și informațiilor în scopul dezvoltării de strategii, planuri și politici adecvate. Înțelegerea și formularea de perspective diferite și contradictorii asupra unei chestiuni, dacă este necesar, adaptarea abordărilor pe măsură ce se schimbă cerințele unei situații, analizarea problemelor din noi perspective și dezvoltarea opiniilor sau soluțiilor propuse de alții. Încercarea de a înțelege pe deplin situația înainte de a face o recomandare sau de a trage o concluzie, împreună cu obținerea de informații complete și exacte, după caz; tragerea unei concluzii fundamentate prin adresarea în mod respectuos a unei serii de întrebări indezirabile și atenție continuă la posibila apariție de noi probleme sau informații.

            Sfera de interes și atitudinea prospectivă
         : Extinderea interesului dincolo de propriul rol pentru a stabili contextul mai larg al activității individuale prin înțelegerea deplină a diferitelor funcții/domenii, prin demonstrarea de cunoaștere a diverselor contexte culturale și puncte de vedere și prin evaluarea implicațiilor propriilor decizii asupra altora. Atitudine prospectivă și anticiparea oportunităților și riscurilor viitoare, precum și luarea de inițiativă pentru crearea de oportunități sau evitarea unei probleme viitoare.

            Obiectivitate, integritate și independență
         : Desfășurarea activității în mod independent și obiectiv, în interesul Uniunii în ansamblu, pe baza standardelor profesionale ale MUS și prin verificarea circumstanțelor pentru a dobândi o imagine completă și realistă a situației. Depunerea de eforturi pentru reducerea sau eliminarea atitudinilor părtinitoare, prejudecăților sau evaluărilor subiective prin bazarea pe date și fapte verificabile.

            Administrarea echipelor MUS (aplicabil doar managerilor)
         : Îndrumarea echipelor (virtuale/la distanță) și ghidarea acestora către atingerea obiectivelor echipei. Coordonarea activităților echipelor în mod transfrontalier prin furnizarea unei direcții și prin utilizarea efectivă și eficientă a competențelor și diversității acestora. Contribuirea la reducerea și depășirea ambiguităților și găsirea de soluții pentru stabilirea unei direcții și atingerea obiectivelor în situații incerte.